Foto: AFP Venesuela prezidenti Nikolas Maduro AQSh hukumatini o‘z mamlakatiga nisbatan tajovuzkorlikni to‘xtatishga chaqirdi. U bu haqda RT’ga bergan intervyusida aytib o‘tgan. «Prezident sifatida AQSh prezidenti Donald Trampga murojaat qilmoqchiman: Venesuelaga nisbatan tajovuzkorlikni to‘xtating. Venesuela – bu butun Karib mintaqasi va Lotin Amerikasidagi barqarorlikning fundamental asosi», - dedi Maduro. Shuningdek, davlat rahbari agarda mamlakat ikkiga bo‘linsa, Venesuela xalqi «chegarani kesib o‘tishga tayyor bo‘lishi» bilan tahdid qilgan. Avvalroq Maduro parlament tomonidan tayinlangan barcha sudyalar qamoqqa olinishini ma’lum qilgandi.